## Odluka o uvođenju poreza i prireza poreza na dohodak u Općini Zlatar Bistrica

### NN 2/2002 (8.1.2002.), Odluka o uvođenju poreza i prireza poreza na dohodak u Općini Zlatar Bistrica

# OPĆINA ZLATAR BISTRICA

86

Teme­ljem članka 30., 30.a, 38.a, 38.f, 38.l i članka 39. Zakona o
izmjenama i dopunama Zakona o financiranju jedinica lokalne samouprave i uprave
(»Narodne novine« br. 117/93, 69/97, 33/00, 73/00, 127/00 i 59/01), i članka
22. Statuta Općine Zlatar Bistrica, (»Službeni glasnik Krapinsko-zagorske
županije« 15/01), Općinsko vijeće Općine Zlatar Bistrica, na 11. sjednici
održanoj dana 17. prosinca 2001. godine donosi

## ODLUKU

### O UVOĐENJU POREZA I PRIREZA POREZA NA DOHODAK U OPĆINI ZLATAR BISTRICA

I. OPĆE ODREDBE

Članak 1.

Ovom Odlukom Općina Zlatar Bistrica uvodi obvezu plaća­nja sljedećih
vrsta poreza odnosno prireza:

1. prireza poreza na dohodak u visini 5%

2. poreza na neobrađeno obradivo po­ljoprivredno zem­ljište

3. poreza na nekorištene poduzetničke nekretnine

4. poreza na neizgrađeno građevinsko zem­ljište

koji su vlastiti izvori prihoda Proračuna Općine
Zlatar Bistrica.

Članak 2.

Prirez porezu na dohodak plaća se na porez na dohodak od nesamostalnog
rada, porez na dohodak od samostalne djelatnosti, porez na dohodak od imovine i
imovinskih prava i porez na dohodak od kapitala.

Članak 3.

Vrste poreza na dohodak, obračun, način i rokovi plaća­nja poreza na
dohodak i oslobađa­nja plaća­nja poreza na dohodak propisani su Zakonom o
porezu na dohodak i primje­njuju se pri utvrđiva­nju prireza porezu na dohodak.

Članak 4.

Obveznik plaća­nja prireza na dohodak je fizička osoba koja ostvaruje
dohodak u Republici Hrvatskoj, a obveznik je poreza na dohodak prema Zakonu o
porezu na dohodak. Osnovica prirezu poreza na dohodak je porez na dohodak.

Članak 5.

Prirez porezu na dohodak plaća se mjesečno akontacijski.

Uplate iz stavka 1. obav­ljaju poslodavci na uplatne račune, a prema
važećoj Naredbi o načinu uplaćiva­nja prihoda proračuna.

Članak 6.

Pravne i fizičke osobe i drugi isplatioci dohotka dužni su, na zahtjev
upravnih tijela Općine Zlatar Bistrica, dostaviti podatke, odnosno omogućiti
uvid u poslovne k­njige zbog prikup­lja­nja podataka potrebnih za utvrđiva­nje
poreza i prireza na dohodak.

Poslove utvrđiva­nja i naplate prireza poreza na dohodak obav­lja
Upravni odjel općine Zlatar Bistrica.

Članak 7.

Porez na neobrađeno obradivo po­ljoprivredno zem­ljište plaća se po
jednom hektaru neobrađenog obradivog po­ljo­pri­vrednog zem­ljišta godiš­nje, u
sljedećim iznosima:

1. na oranice           500,00 kuna

2. na povrt­njake      800,00 kuna

3. na voć­njake     1.000,00 kuna

4. na vinograde    1.000,00 kuna

5. na livade            250,00 kuna.

Članak 8.

Porez na neobrađeno obradivo po­ljoprivredno zem­ljište ne plaća se na
pojedinačne katastarske čestice čija površina ne prelazi 1.000 četvornih metara
ili 0.1 hektar.

Članak 9.

Plaća­nje poreza na neobrađeno po­ljoprivredno zem­ljište oslobođeni su
vlasnici po­ljoprivrednog zem­ljišta stariji od 65 godina, kao i vlasnici koji
zbog invaliditeta ili kronične bolesti nisu u mogućnosti obrađivati po­ljoprivredno
zem­ljište. Rješe­nja o invaliditetu i medicinsku dokumentaciju kojom se
dokazuje kronično obo­lje­nje, obveznici poreza na neobrađeno obradivo po­ljoprivredno
zem­ljište dužni su dostaviti nadležnom poreznom tijelu do 31. ožujka za koju
se utvrđuje porez.

Članak 10.

Porez na nekorištene poduzetničke nekretnine plaća se 15,00 kuna po
četvornom metru korisne površine poduzetničke nekretnine.

Članak 11.

Porez na neizgrađeno građevinsko zem­ljište plaća se 5,00 kuna po
četvornom metru neizgrađenog građevnog zem­ljišta

OBRAČUN I NAPLATA POREZA

Članak 12.

Poslove u vezi s razrezom poreza i naplatom poreza iz ove Odluke, osim
prireza poreza na dohodak, obav­lja Jedinstveni upravni odjel Općine Zlatar
Bistrica.

Članak 13.

Postupak utvrđiva­nja i naplate prireza poreza na dohodak iz ove Odluke
obav­lja se u skladu s odredbama Zakona o porezu na dohodak i Opće­g poreznog
zakona.

Članak 14.

Porez na neobrađeno obradivo po­ljoprivredno zem­ljište, poreza na
nekorištene poduzetničke nekretnine i poreza na neizgrađeno građevinsko zem­ljište
plaća se u roku 15 dana od dana primitka rješe­nja u korist Proračuna Općine
Zlatar Bistrica.

Kada obveznik poreza i prireza poreza na dohodak dospjeli porez i prirez
poreza na dohodak ne plati u propisanom roku, porez i prirez poreza na dohodak
prisilno se naplaćuju po odredbama Opće­g poreznog zakona.

PRIJELAZNE I ZAVRŠNE ODREDBE

Članak 15.

Danom stupa­nja na snagu ove Odluke, prestaje važiti Odluka o porezu na
reklame (»Službeni glasnik Krapinsko-zagorske županije« br. 1/95), a ostaju na
snazi Odluka o porezu na tvrtku (»Sl. gl. KZŽ« br. 13/94, 9/95, 9/98), odluka o
porezu na potroš­nju (»Sl. gl. KZŽ« br. 13/94), Odluka o korište­nju javnih
površina (»Sl. gl. KZŽ« 13/94, 10/96), te Odluka o porezu na kuće za odmor
(»Sl. gl. KZŽ« br. 1/95, 10/96).

Članak 16.

Odluka stupa na snagu danom objave u »Narodnim novinama«, a objavit će
se i u »Službenom glasniku Krapinsko-zagorske županije«.

Klasa: 021-05/01-01/11
Urbroj: 2140-2211/08-01-6
Zlatar Bistrica, 17. prosinca 2001.

Predsjednik
Općinskog vijeća
**Božidar Pelko,** v. r.

Odluka, NN 2/2002-86